มีหน้าตาและทรงผมที่ดูน่ารัก ทำตัวให้น่ารัก ใส่เสื้อผ้าที่น่ารัก
 ล้างหน้าให้สะอาด และรักษาสุขอนามัยของตัวเองให้ดี ถ้าคุณอยากดูน่ารัก อย่าแต่งหน้าจัดจนเกินไป แค่แต่งหน้าให้พอดีๆ ก็เพียงพอที่จะทำให้ทุกอย่างดูดีแล้ว นี่เป็นขั้นตอนการแต่งหน้าที่คุณควรทำ:   ปัดแก้มให้พอมีสี ทาลิปสติกหรือลิปกลอสสีพาสเทล ทาอายแชโดว์โทนสีพาสเทสโดยลงบางๆ เช่น สีฟ้าอ่อน สีม่วง หรือสีชมพูอ่อน ปัดมาสคาราบางๆ และเขียนอายไลเนอร์นิดหน่อยก็เพียงพอแล้ว พยายามทำให้ทุกอย่างดูเป็นธรรมชาติ คุณแต่งหน้าลงเครื่องสำอางได้ แต่คุณจะดูน่ารักก็ต่อเมื่อคุณยังดูเป็นตัวคุณคนเดิมนั่นแหละ ให้ทรงผมทำหน้าที่เหมือนกรอบหน้าของคุณ เส้นผมควรดูอ่อนนุ่มและเป็นธรรมชาติ และดูเหมือนไม่ได้ใช้ผลิตภัณฑ์จัดแต่งทรงผมหนักๆ คุณลองทำตามขั้นตอนพวกนี้ดูสิ:  ปล่อยให้ผมแห้งเองตามธรรมชาติและปล่อยให้ผมลงมาประบ่า ลองทำทรงน่ารักที่ดูสบายๆ อย่างเช่นมัดหางม้า ถักเปีย หรืออาจจะจัดทรงง่ายๆ ด้วยกิ๊บติดผมหรือที่คาดผมก็ได้ หรือคุณอาจจะมัดผมแกละสองข้างแล้วปัดมาไว้ด้านหน้าหัวไหล่ หรืออาจจะลองเกล้ามวยผมต่ำๆ ให้ดูยุ่งๆ โดยเหลือปอยผมบางส่วนไว้ด้านหน้า ลองตัดผมทรงหน้าม้าถ้าตอนนี้คุณไว้ทรงอื่นอยู่ หน้าม้าดูน่ารักจะตาย ตกแต่งผมด้วยกิ๊บสีสดใส ที่มัดผมที่มีลูกตุ้มน่ารักๆ ห้อยลงมา หรือใส่ที่คาดผมสีพาสเทลก็ได้ ม้วนผมให้เป็นลอนเล็กๆ ถี่ๆ สระผมและอาบน้ำเป็นประจำ อย่างน้อยวันละครั้ง ใช้แชมพู ครีมนวด และสบู่อาบน้ำที่มีกลิ่นหอม เลือกใช้กลิ่นสตรอว์เบอร์รี วานิลลา มะพร้าว มิ้นต์ และลาเวนเดอร์ กลิ่นพวกนี้จะช่วยทำให้จิตใจสงบและคุณก็จะตัวหอมสุดๆ! ภาษากายของคุณจะช่วยทำให้ลุคโดยรวมดูเข้าที่เข้าทาง และอาจมีคนสังเกตเห็นว่าคุณเป็นคนน่ารักแค่เห็นจากวิธีที่คุณยิ้มหรือวิธีที่คุณนั่ง ด้านล่างคือวิธีแสดงความน่ารักผ่านภาษากาย:  เล่นกับปอยผมของคุณ จับสร้อยข้อมือหรือสร้อยคอเล่น เวลานั่ง ควรนั่งเท้าชิดและเอามือไว้บนตัก เวลายืน ให้ถ่ายน้ำหนักไปมาระหว่างเท้าทั้งสองข้าง ละสายตาจากอีกฝ่ายเป็นระยะ ถึงแม้ว่าคุณควรสบตาอีกฝ่ายเพื่อรักษาบทสนทนาและแสดงว่าคุณใส่ใจฟัง แต่คุณก็ควรมองพื้นหรือมองมือตัวเองบ้างเพื่อแสดงออกว่าคุณเป็นคนถ่อมตัว ปิดปากเวลาหัวเราะ กิริยานี้ทำให้คุณดูน่ารัก ปิดจมูกเวลาคุณจามด้วย นอกจากจะดูสุภาพแล้วยังช่วยป้องกันการแพร่เชื้อโรคด้วย ถ้าคุณเป็นคนที่ชอบแสดงความรู้สึกผ่านการสัมผัส ลองแตะหัวไหล่หรีอหัวเข่าของคู่สนทนาเบาๆ เป็นระยะ มันจะทำให้คุณเหมือนมีประกายความน่ารักแผ่ออกมา ด้านล่างนี้คือวิธีการพูดให้ดูน่ารัก:  พูดจาอ่อนโยน มันจะทำให้ทุกอย่างที่คุณพูดดูมีความสำคัญเพราะคนจะตั้งใจเงี่ยหูฟังคุณ  หัวเราะบ่อยๆ การหัวเราะแบบปกติและการหัวเราะคิกคักระหว่างพูดทำให้คุณดูน่ารัก แต่อย่าทำมากเกินไป ฟังอย่างตั้งใจและพูดเมื่อถึงตาคุณพูดเท่านั้น การพูดแทรกโดยที่อีกฝ่ายยังพูดไม่จบถือว่าไม่น่ารักเอาซะเลย การอ่อนน้อมถ่อมตนหรือทำตัวเรียบร้อยเป็นส่วนสำคัญที่ทำให้คุณดูน่ารัก คุณสามารถเป็นคนที่อ่อนน้อมถ่อมตน อ่อนหวาน เป็นมิตร และสดใสไปได้พร้อมกัน และคุณยังเป็นคนที่สนุกสนาน ชอบเข้าสังคม แต่ก็เรียบร้อยได้ตราบใดที่คุณไม่ส่งเสียงดังหรือบังคับใจคนอื่นมากเกินไป วิธีที่จะทำให้คุณดูเป็นคนอ่อนน้อมได้แก่:  เวลาที่คุณคุยจนออกรส พูดจาสุภาพเข้าไว้ อย่าเล่นมุกทะลึ่ง อย่าเข้าไปมีส่วนร่วมกับบทสนทนาสองแง่สองง่าม อย่าใช้คำหยาบหรือทำตัวลามก ฝึกให้ตัวเองเขินหน้าแดงบ้าง เวลาที่คุณรู้สึกเขินอายในประเด็นบทสนทนาบางประเด็น ถ้าคุณหน้าแดงขึ้นมาก็จะดูน่ารักไม่น้อย   อย่าทำตัวเป็นใหญ่ คุณยังเป็นส่วนหนึ่งของบทสนทนาได้โดยไม่ต้องแย่งชิงการเป็นศูนย์กลางของความสนใจ การทำตัวมั่นใจเกินไป หยาบคาย หรือเจ้ากี้เจ้าการเพื่อให้ได้เป็นดาวเด่นนั้นไม่น่ารักเลย มันไม่ควรเกิดขึ้นเพราะคุณไปเค้นมัน ควรปล่อยให้มันเกิดขึ้นอย่างเป็นธรรมชาติ ถ้าคุณเป็นคนที่ดูมีความสุขและชื่นชมผู้อื่นด้วยความจริงใจ พวกเขาก็จะนึกถึงคุณว่าคุณเป็นคนดีและอาจจัดให้คุณเป็นคน “น่ารัก” การใส่เสื้อผ้าที่น่ารักเป็นกุญแจสำคัญที่ทำให้คุณดูน่ารัก คุณไม่จำเป็นต้องเปลี่ยนเสื้อผ้าทุกชิ้นในตู้ แต่ลองซื้อหรือหาเสื้อผ้าน่ารักๆ สัก 2-3 ชิ้นที่จะส่งเสริมเสื้อผ้าที่คุณมีอยู่ให้ดูน่ารักขึ้น คำแนะนำในการสวมใส่เสื้อผ้าให้ดูน่ารักก็คือ   ใส่กระโปรงหรือชุดเดรสเมื่อมีโอกาส แทนที่จะใส่กางเกงขายาวหรือกางเกงขาสั้น พวกเสื้อคลุมแขนยาว เสื้อไหมพรม เสื้อกั๊ก กางเกงยีนส์ขาบาน และเสื้อยืดลายน่ารักๆ อย่างลายหัวใจและลายจุดถือเป็นเสื้อผ้าที่น่ารัก อย่าใส่เสื้อผ้าที่คับเกินไปหรือไม่สบายตัว เพราะส่วนหนึ่งของการเป็นคนที่ดูน่ารักคือการที่เรารู้สึกสบายกับตัวเอง สวมเสื้อผ้าสีอ่อนและสีที่ทำให้รู้สึกดี ใส่เสื้อผ้าสีพาสเทลในเฉดสีม่วง สีชมพู หรือสีฟ้า สีที่ทำให้รู้สึกอ่อนโยนอ่อนหวานจะทำให้คุณดูน่ารัก หลีกเลี่ยงสีเข้มอย่างสีดำ สีน้ำตาล และสีน้ำเงินเข้ม ลองใส่เสื้อผ้าลายดอกไม้ ลายดอกไม้คือจุดสำคัญของความน่ารักเชียวนะ รองเท้าของคุณควรช่วยส่งเสริมเสื้อผ้าเพื่อให้ได้ลุคน่ารักตั้งแต่หัวจรดเท้า ใส่รองเท้าที่ดูดีมีสไตล์และกำลังเป็นที่นิยม ลองจับคู่รองเท้ากับถุงเท้าหรือถุงน่องที่มีสีสันสดใสหรือลายน่ารัก ลองทำตามเคล็ดลับในการเลือกรองเท้าต่อไปนี้เพื่อให้เท้าคุณดูดีขึ้น:   สวมรองเท้าทรงหัวโตเหมือนรองเท้าที่เป็นสัญลักษณ์ของประเทศเนเธอร์แลนด์ รองเท้าทรงเรือหรือโลฟเฟอร์ หรือรองเท้าหัวมนที่ปิดส้นเท้า สวมรองเท้าแตะและทาเล็บเท้าด้วยสีพาสเทลน่ารักๆ สวมรองเท้าบู๊ตที่มีขนฟูฟ่อง สวมรองเท้าผ้าใบสีพาสเทลหรือสีขาว โดยเลือกเชือกผูกรองเท้าสีพาสเทล สวมรองเท้าส้นเตารีดสุดคลาสสิกหรือรองเท้าส้นเตี้ยที่มีสายรัดด้านหลัง น่ารักทั้งสองแบบ เครื่องประดับที่น่ารักทำให้เสื้อผ้าที่น่ารักดูดีขึ้นไปอีก คุณไม่จำเป็นต้องประโคมเครื่องประดับมากมาย แค่เลือกชิ้นที่ทำให้เสื้อผ้าของคุณโดดเด่นขึ้นมา ด้านล่างนี้เป็นเครื่องประดับที่จะทำให้คุณดูน่ารักสุดๆ:   สวมแหวนที่มีอัญมณีสีชมพูน่ารักๆ สวมสร้อยคอที่ทำจากเงินหรือทองที่ดูดีแบบไม่กระโตกกระตาก สวมต่างหูเงินวิบวับ สวมกำไลข้อมือ ใช้กระเป๋าเล็กๆ แบบสะพายไหล่ได้หรือเลือกกระเป๋าลายดอกไม้
ทาโลชั่นเพื่อให้มั่นใจได้ว่าใบหน้าชุ่มชื้น. ลองแต่งหน้าให้ดูน่ารัก. ทำทรงผมที่ดูน่ารัก. ทำให้ตัวหอม. ใช้ภาษากายให้เป็นประโยชน์กับตัวเอง. พูดด้วยท่าทีที่ดูน่ารัก. ทำตัวเรียบร้อย. อย่าพยายามเค้นความน่ารัก. สวมใส่เสื้อผ้าน่ารักๆ. ใส่รองเท้าน่ารักๆ. สวมเครื่องประดับน่ารักๆ.
https://www.wikihow.com/Look-Cute https://www.wikihow.com/Look-Cute https://www.wikihow.com/Look-Cute
Having a Cute Face and Cute Hair Acting Cute Wearing Cute Outfits